
Republika Hrvatska
Općinski sud u Velikoj Gorici
Prekršajni odjel
Velika Gorica, Trg kralja Tomislava 36
Poslovni broj: Pp-201/2026



U   I M E   R E P U B L I K E   H R V A T S K E


P R E S U D A


Općinski sud u Velikoj Gorici, Prekršajni odjel, po sucu Gordani Trivunov, uz sudjelovanje zapisničara Kristine Habunek, u prekršajnom postupku protiv okrivljenika Luke Popović s prebivalištem u Velikoj Gorici, Ulica kardinala Alojzija Stepinca 6, zbog prekršaja iz čl. 238. stavka 1. Zakon o sigurnosti prometa na cestama kažnjiv po članku 238. stavku 7. istog Zakona i članka 4. stavka 1. Zakon o obveznim osiguranjima u prometu kažnjiv te po članku 65. stavku 3. istog  Zakona, pokrenutog povodom podnesenog prigovora protiv Prekršajnog naloga izdanog od Ministarstva unutarnjih poslova, Policijske uprave zagrebačke, Policijske postaje Velika Gorica klasa: 211-07/25-3/11953, urbroj: 511-19-36-25-1 izdan 23.07.2025. nakon provedenog žurnog postupka kod ovog Suda 27. kolovoza 2026., temeljem čl.94., čl.183. i čl.244.st.1. Prekršajnog zakona (NN br. 107/07, 39/13, 157/13, 110/15, 70/17, 118/18, 114/22),

p r e s u d i o     j e

	Okrivljenik Luka Popović s prebivalištem u Velikoj Gorici, Ulica kardinala Alojzija Stepinca 6, OIB:17458278631, rođen/a 22.10.1995. godine u mjestu Zagreb,  državljanin/ka RH, prekršajno kažnjavan.

k r i v    j e

I. što je dana 11.01.2025.g. u 01,35 sati u mjestu Velika Gorica, Zagrebačka ulica bb kao vozač vozila M1 marke Renault reg. oznaka ZG7669IA upravljao vozilom u prometu na cestama, a za vozilo je isteklo važenje prometne dozvole za više od 15 dana (s danom 30.11.2024.g.)

čime je počinio prekršaj iz čl. 238. st. 1. Zakona o sigurnosti prometa na cestama, kažnjiv po čl. 238. st. 7. istog Zakona 


II.	utvrđeno da kao vlasnik vozilo nije sklopio ugovor o osiguranju te ga obnavljao dok je vozilo u prometu,
      
· čime je počinio prekršaj iz čl. 4. st. 1. Zakona o obveznim osiguranjima u prometu, kažnjiv po čl. 65. st. 3. istog Zakona 

-   zbog čega se na osnovu istog propisa primjenom čl. 37.  Prekršajnog zakona

k a ž n j a v a

· za I prekršaj ublaženom novčanom kaznom u iznosu od 150,00 (stopedeset)  eura

· za II prekršaj ublaženom novčanom kaznom u iznosu od 450,00 (četiristopedeset)  eura


Temeljem čl. 39. Prekršajnog zakona okrivljeni je dužan platiti ukupnu novčanu kaznu u iznosu od 600,00 (šesto) eura 

Okrivljeni je dužan novčanu kaznu platiti u roku od 90 dana po primitku ove presude uplatnicom na žiro račun. Ukoliko okrivljeni u zadanom roku plati 2/3 izrečene novčane kazne smatrat će se da je kazna u cjelini plaćena.

Temeljem čl. 139. st. 1. Prekršajnog zakona  okrivljenica je obvezna naknaditi troškove prekršajnog postupka u paušalnom iznosu od 50,00 eura u roku od 90 dana po pravomoćnosti ove presude.  	

Obrazloženje

1.	Ministarstvo unutarnjih poslova, Policijska uprava Zagrebačka, Policijska postaja Velika Gorica je temeljem čl. 243. st. 1. Prekršajnog zakona, 10.02.2026. pod navedenim brojem, dostavila ovom Sudu prigovor okrivljenika, protiv Prekršajnog naloga koji joj je izdan zbog prekršaja činjenično i pravno opisanog u izreci presude.

2.	Ovlašteni tužitelj je izdao Prekršajni nalog klasa: 211-07/25-3/11953, urbroj: 511-19-36-25-1 izdan 23.07.2025. kojim je okrivljenika za navedene prekršaje oglasio krivim i kaznio ukupnom novčanom kaznom u iznosu od 920,00 eura te ga obvezao na plaćanje troška u iznosu od 66,36 eura,  ali je isti pravodobno podnio prigovor zbog terećenih prekršaja, zbog čega je prekršajni nalog stavljen izvan snage, nakon čega je Sud, temeljem odredbe čl.244.st.1. Prekršajnog zakona proveo žurni postupak.

3.	Vodeći se podacima iz sudskog spisa, utvrđenim iz dokazne dokumentacije priložene uz prekršajni nalog kao optužni akt, a budući okrivljenik temeljem odredbe čl. 85. st. 3. Prekršajnog zakona nije dužan iznijeti svoju obranu, sudac je odlučio provesti žurni prekršajni postupak i donijeti presudu bez nazočnosti okrivljenika, temeljem odredbi iz čl. 222. st. 2. i st. 3. Prekršajnog zakona, uz smislenu primjenu odredbi iz čl.167. st. 3. istog Zakona.

	4.	Sudac je zaključio kako ispitivanje okrivljenika nije potrebno i da to nije od utjecaja na zakonito i pravilno donošenje presude, a da pribavljeni i izvedeni dokazi pružaju dostatnu osnovicu za donošenje valjane presude.

5.	Sudac je kao obranu okrivljenika uzeo njegove navode iz Prigovora protiv prekršajnog naloga, te je uvidom u Prigovor utvrdio da okrivljenik u istom navodi, između ostalog i u bitnom, kako Prekršaj u potpunosti priznaje, a htio je pojasniti da nije svjesno činio prekršaj budući da je nakon kupnje ovog vozila pogrešno zapamtio da prometna dozvola za nj vrijedi godinu dana umjesto 6 mjeseci. Nadalje, navodi  da ima dvoje djece mlađe od dvije godine (prilaže rodne listove), da živi u podstanarstvu (prilaže ugovor o najmu) i da je u ovom trenutku nezaposlen. Stoga zbog njegovog socijalnog i ekonomskog stanja, moli da mu se smanji novčana kazna budući da je riječ o iskrenoj grešci s njegove strane za koju se kaje.

6.	Sudac je izveo dokaz uvidom i čitanjem u: Dopis PP Velika Gorica, prigovor okrivljenika sa prilozima, u prekršajni nalog, u izvješće o počinjenom, u Potvrdu Ministarstva pravosuđa za okrivljenika, u zapisnik sa ročišta.

7.	Nakon provedenog žurnog postupka, povodom obrane okrivljenika navedene u prigovoru protiv prekršajnog naloga, a temeljem izvedenih dokaza, sudac je sa sigurnošću i nesporno utvrdio i s uvjerenjem zaključio da je okrivljenik predmetne zgode postupio suprotno odredbi iz čl. 238. stavka 1. Zakon o sigurnosti prometa na cestama kažnjiv po članku 238. stavku 7. istog Zakona i članka 4. stavka 1. Zakon o obveznim osiguranjima u prometu kažnjiv te po članku 65. stavku 3. istog  Zakona, na način pobliže opisan u izreci ove presude, zbog čega je nakon provedenog dokaznog postupka donio odluku kao u izreci presude te djelomično usvojio prigovor.

8.	Sudac je cijenio obrambene navode okrivljenika iznijete u prigovoru na prekršajni nalog, navodeći sve činjenice jasno, okolnosno, razumljivo, uvjerljivo i životno, a temeljem izvedenih dokaza sa sigurnošću je utvrdio da je okrivljenik počinio prekršaj za koji se tereti.

9.	Sudac je uvidom u sve izvedene dokaze koji su već nabrojani, potvrdio činjenice i okolnosti koje su navedene u činjeničnom opisu radnje prekršaja u prekršajnom nalogu, a povodom kojih ga je ovlašteni tužitelj i izdao protiv okrivljenika.

10.	Sudac je temeljem čl. 88. st. 2. Prekršajnog zakona slobodno cijenio sve već navedene dokaze, kao i postojanje ili nepostojanje činjenica i pri tome nije ograničen ili vezan nikakvim dokaznim pravilima.

11.	Nakon provedenog žurnog postupka, povodom obrane okrivljenika iznesene u prigovoru protiv prekršajnog naloga, te analizom svakog dokaza zasebno i svih dokaza zajedno kao i rezultata cjelokupnog dokaznog postupka, sudac je sa sigurnošću i nesporno utvrdio i s uvjerenjem zaključio da je okrivljenik predmetne zgode ostvario sva bitna obilježja djela prekršaja koji mu je stavljen na teret, na način opisan u izreci ove presude.

12.	Stoga je sudac nakon provedenog žurnog postupka donio odluku o počinjenom prekršaju kao u izreci presude i okrivljenika proglasio krivim te ga kaznio novčanom kaznom za prekršaj u visini za koju smatra da je primjerena i opravdana, te da odgovara stupnju krivnje, opasnosti djela i svrsi kažnjavanja okrivljenika.

13.	Prilikom izbora vrste i mjere kazne sudac je cijenio sve olakotne i otegotne okolnosti propisane u čl.36.st.1. i st.2. Prekršajnog zakona.

14.	Sudac nalazi da ima mjesta primjeni čl.37. Prekršajnog zakona budući smatra da na strani okrivljenika postoje posebno izražene olakotne okolnosti kao što su priznanje počinjenja prekršaja, iskreno žaljenje i kajanje, dok je kao otegotnu okolnost na strani okrivljenika  nije našao.

	15	Stoga je sudac za počinjeni prekršaj, umjesto kazne u propisanom iznosu, okrivljeniku izrekao kaznu ispod propisanog posebnog minimuma kazne, jer smatra da se svrha kažnjavanja može postići i blažom kaznom od najmanje propisane.

16.	Temeljem odredbe čl.152.st.3. i čl.183.st.2. Prekršajnog zakona upozorava se okrivljenik da ako u roku koji mu je određen za plaćanje novčane kazne uplati dvije trećine izrečene novčane kazne smatrat će se da je novčana kazna u cjelini uplaćena.

17.	Odluka o trošku prekršajnog postupka temelji se na propisima navedenim u izreci presude, a visina je odmjerena u najmanjem paušalnom iznosu, razmjerno duljini trajanja i složenosti postupka.

 Velika Gorica, 27. kolovoza 2026.

Zapisničar									Sudac
Kristina Habunek, v.r.				                         Gordana Trivunov, v.r.

Pouka o pravnom lijeku:
Protiv ove presude dopuštena je žalba u roku od 8 (osam) dana nakon primitka presude. Žalba se podnosi Općinskom sudu u Velikoj Gorici, u 2 (dva) istovjetna primjerka.

Presuda se dostavlja: 
1. Okrivljeniku, 
2. Ovlaštenom tužitelju,
3. Prekršajni odjel radi izvršenja,
4. pismohrana, ovdje, 
		Za točnost otpravka-ovlašteni službenik:
Katica Franjko

